Avtale om handelsagentur (agenturavtale)

Innhold:

|  |  |
| --- | --- |
| 1  | Agenturets produkter og geografiske område  |
| 2  | Agentens alminnelige plikter og fullmakt  |
|   | 2.1  | Generelt |
|   | 2.2  | Ordrer og forespørsler  |
|   | 2.3  | Informasjon om markedsforhold med mer  |
|   | 2.4  | Agentens kostnader |
|   | 2.5  | Inngåelse av salgsavtaler  |
|   | 2.6  | Mottakelse av betaling og inngåelse av endringsavtaler  |
|   | 2.7  | Omsorg for Hovedmannens varer m.v. |
| 3  | Hovedmannens alminnelige plikter |
| 4  | Agentens vederlag/provisjon |
|   | 4.1  | Provisjon i oppdragstiden  |
|   | 4.2  | Provisjon av avtaler etter at oppdraget er avsluttet  |
|   | 4.3  | Inntjening og betaling av provisjon |
|   | 4.4  | Bortfall av retten til provisjon |
|   | 4.5  | Provisjonsoppgave |
|   | 4.6  | Agentens rett til opplysninger  |
| 5  | Agentens tilbakeholdsrett og rett til salg av tilbakeholdte varer  |
|   | 5.1  | Tilbakeholdsrett |
|   | 5.2  | Salgsrett |
| 6  | Agenturavtalens opphør  |
|   | 6.1  | Ordinært opphør |
|   | 6.2  | Heving |
| 7  | Avgangsvederlag  |
|   | 7.1  | Generelt |
|   | 7.2  | Bortfall av retten til avgangsvederlag når Hovedmannen hever avtalen mv. |
|   | 7.3  | Bortfall av retten til avgangsvederlag når Agenten sier opp eller overdrar avtalen  |
|   | 7.4  | Frist for å kreve avgangsvederlag  |
| 8  | Agentens omsorgsplikt og returplikt ved opphør av avtalen  |
| 9  | Konkurransebegrensning og taushetsplikt |
| 10  | Erstatning  |
| 11  | Tvister |

**Avtale om handelsagentur**

Følgende avtale er inngått mellom

(A), org nr. (...) (Hovedmannen) og

(B), org nr. (...) (Agenten) om

Eneagentur [**Alternativt**: ikke–eksklusivt agentur]

**1.   Agenturets produkter og geografiske område**

Agenturet omfatter følgende produkter/produktgrupper: (...) (Produktene) [**Alternativt**: Agenturet omfatter alle de produkter Hovedmannen til enhver tid selger (...)]

Det geografiske området for agenturet (Området) er (...).

**2.   Agentens alminnelige plikter og fullmakt**

2.1   Generelt

Agenten skal som selvstendig næringsdrivende i Hovedmannens navn og for dennes regning fremme salg av Produktene best mulig, ved å innhente ordrer til Hovedmannen [**Alternativt**: ved å inngå avtaler i Hovedmannens navn].

Ved utførelsen av oppdraget skal Agenten lojalt og redelig ivareta Hovedmannens interesser. Han skal følge rimelige instrukser fra Hovedmannen, herunder tilby Produktene på de salgs– og leveringsbetingelser som fastsettes av Hovedmannen

2.2   Ordrer og forespørsler

Agenten skal fortløpende og uten unødvendig forsinkelse oversende mottatte ordrer, kjøpstilbud og forespørsler til Hovedmannen. Agenten skal straks oversende mottatte reklamasjoner og andre meddelelser fra kundene. Dersom Agenten mottar henvendelser fra kunder som er hjemmehørende utenfor agenturets geografiske område, skal henvendelsen videresendes til Hovedmannen. Ordrer fra kunder utenfor agenturets område berettiger ikke til provisjon.

2.3   Informasjon om markedsforhold med mer

Agenten skal holde Hovedmannen orientert om markedsforholdene og om andre forhold Agenten kjenner til som er av betydning for oppdraget. Han skal underrette Hovedmannen dersom han får kjennskap til sviktende betalingsevne hos kunder.

2.4   Agentens kostnader

Agenten bærer selv alle kostnader ved driften av agenturet, [**eventuelt**: unntatt ekstraordinære utgifter til markedsføring ]

2.5   Inngåelse av salgsavtaler

Agenten kan ikke uten særlig fullmakt inngå avtaler om salg som binder Hovedmannen. [**Alternativt**: Agenten kan inngå avtaler om kjøp eller salg som binder Hovedmannen, innenfor følgende rammer: (...).].

Vil Hovedmannen ikke anta en ordre Agenten har innhentet, skal Hovedmannen melde fra til tredjemann uten ugrunnet opphold etter å ha fått kjennskap til ordren. Ellers anses Hovedmannen for å ha godkjent ordren.

2.6   Mottakelse av betaling og inngåelse av endringsavtaler

Agenten kan ikke ta imot betaling uten at det foreligger en skriftlig fullmakt til det.

Agenten kan heller ikke etter at avtalen er inngått, uten særlig fullmakt gi henstand med betaling, nedsette prisen eller gjøre noen annen endring i avtalen

2.7   Omsorg for Hovedmannens varer m.v.

Agenten skal ta godt vare på varer og annet som tilhører Hovedmannen og som Agenten har hånd om. Agenten skal ha slik forsikring som er vanlig etter forholdene. Hovedmannens varer skal holdes atskilt fra andre varer.

Har Agenten rett til å motta betaling for solgte varer, skal de mottatte beløp holdes atskilt fra andre midler. Agenten skal redegjøre overfor Hovedmannen for alle mottatte beløp.

**3.   Hovedmannens alminnelige plikter**

Hovedmannen skal opptre lojalt og redelig overfor Agenten. Hovedmannen skal særlig:

1.   overlate til Agenten prøver, beskrivelser, prislister og annet materiale som er nødvendig i forbindelse med de varer som oppdraget gjelder,

2.   fremskaffe de opplysninger som er nødvendige for at Agenten kan gjennomføre oppdraget, og

3.   uten ugrunnet opphold underrette Agenten om hvilke ordrer som er avslått og hvilke som er akseptert og om avtaler Agenten har formidlet som ikke blir gjennomført

Dersom Hovedmannen kan forutse at virksomhetens omfang blir vesentlig mindre enn det Agenten normalt hadde grunn til å regne med, skal Hovedmannen uten ugrunnet opphold underrette Agenten om dette.

**4.   Agentens vederlag/provisjon**

4.1   Provisjon i oppdragstiden

Agenten har rett til provisjon av avtaler som inngås i oppdragstiden, hvis:

1.   avtalen er kommet i stand ved Agentens medvirkning

2.   avtalen uten Agentens medvirkning er inngått med en tredjemann som Agenten tidligere har skaffet som kunde for liknende avtaler, eller

3.   Agenten har fått tildelt et bestemt område eller en bestemt kundekrets, og avtalen uten Agentens medvirkning er inngått med en tredjemann som hører til Området eller kundekretsen. En tiltredende agent har ikke krav på provisjon av en avtale som gir den foregående Agenten rett til provisjon etter bestemmelsen i [pkt. 4.2](http://beta.rettsdata.no/browse.aspx?sDest=gAGENTz2D4z2E2), med mindre det som følge av forholdene er naturlig at provisjonen deles mellom dem.

4.2   Provisjon av avtaler etter at oppdraget er avsluttet

Agenten har også rett til provisjon av avtaler som inngås etter at oppdraget er avsluttet, hvis:

1.   avtalen ellers oppfyller vilkårene i [pkt. 4.1](http://beta.rettsdata.no/browse.aspx?sDest=gAGENTz2D4z2E1) og Agenten eller Hovedmannen har tatt imot tredjemanns ordre i oppdragstiden, eller

2.   avtalen har kommet i stand hovedsakelig som følge av Agentens virksomhet i oppdragstiden og avtalen er inngått i rimelig tid etter at oppdraget ble avsluttet.

4.3   Inntjening og betaling av provisjon

Provisjonen inntjenes så snart og i det omfang en av følgende omstendigheter foreligger:

1.   Hovedmannen har levert varene eller betalt kjøpesummen.

2.   Hovedmannen skulle etter avtalen ha levert varene eller betalt kjøpesummen.

3.   Tredjemann har levert varene eller betalt kjøpesummen.

4.   Tredjemann skulle etter avtalen ha levert varene eller betalt kjøpesummen, forutsatt at Hovedmannen hadde oppfylt sin del av avtalen.

Provisjonen skal betales senest innen en måned etter utløpet av det kvartal som provisjonen ble inntjent i.

4.4   Bortfall av retten til provisjon

Agenten mister sitt krav på provisjon hvis det godtgjøres at avtalen mellom Hovedmannen og tredjemann ikke oppfylles og dette ikke skyldes Hovedmannen eller forhold på dennes side.

Skyldes tredjemanns manglende oppfyllelse at Hovedmannen har gitt henstand eller opphevet avtalen, påvirker ikke dette Agentens krav på provisjon. Dette gjelder likevel ikke hvis Agenten har samtykket.

Oppfyller tredjemann avtalen bare delvis, bortfaller Agentens krav på provisjon av den delen som ikke er oppfylt, hvis dette følger av de ovenstående bestemmelsene i dette avtalepunktet.

Bortfaller kravet på provisjon, skal Agenten betale tilbake det som er betalt for mye.

4.5   Provisjonsoppgave

Hovedmannen skal senest en måned etter utgangen av hvert kvartal sende Agenten en oppgave med opplysninger om provisjonen som er inntjent i kvartalet. Provisjonsoppgaven skal inneholde alle opplysninger som er av betydning ved beregning av provisjonen.

Har Agenten helt eller delvis mistet retten til provisjon av en avtale, skal det være opplysninger om dette i oppgaven for det kvartalet retten bortfalt. Det skal opplyses i oppgaven hvorfor retten til provisjon bortfalt.

4.6   Agentens rett til opplysninger

Agenten har rett til å få alle opplysninger fra Hovedmannen som denne har tilgang til og som Agenten trenger for å kunne kontrollere om provisjonsoppgaven inneholder de provisjonsbeløp som er inntjent. Agenten har i denne sammenheng rett til utdrag fra Hovedmannens registrerte regnskapsopplysninger.

Avslår Hovedmannen å gi opplysninger som nevnt i første ledd, eller kommer de ikke innen rimelig tid, har Agenten rett til selv å granske Hovedmannens registrerte regnskapsopplysninger og regnskapsmateriale. Hovedmannen kan bestemme at en statsautorisert eller registrert revisor skal foreta gjennomgangen i stedet for Agenten. Agenten velger revisor. Agenten har tilsvarende rettigheter hvis det er grunn til å anta at opplysninger i provisjonsoppgaven eller opplysninger gitt etter første ledd er uriktige.

**5.   Agentens tilbakeholdsrett og rett til salg av tilbakeholdte varer**

5.1   Tilbakeholdsrett

Har Agenten ikke fått provisjon eller annet vederlag fra Hovedmannen i rett tid, har Agenten i den utstrekning det er nødvendig for å sikre sine krav, rett til å holde tilbake varer, materiale og dokumenter som tilhører Hovedmannen og som Agenten har mottatt i forbindelse med oppdraget. Agenten har tilsvarende rett hvis det er klart at Hovedmannen vil bli forsinket med betalingen. Fullmakter og andre dokumenter som er av vesentlig betydning for Hovedmannen, kan Agenten ikke holde tilbake.

Har Agenten kjøpt varer for Hovedmannens regning og sendt varene videre til Hovedmannen, har Agenten som ledd i sin tilbakeholdsrett etter første ledd rett til å hindre at de utleveres til Hovedmannen. Agenten har samme rett når det gjelder varer Agenten har hatt til salg for Hovedmannen og som er sendt tilbake. Dette gjelder selv om Hovedmannen har mottatt transportdokumenter.

Agentens tilbakeholdsrett faller bort når Hovedmannen stiller tilfredsstillende sikkerhet for Agentens krav.

5.2   Salgsrett

Agenten har rett til å selge varer som holdes tilbake etter pkt. 13, når det er gått tre måneder fra Hovedmannen ble gitt melding om at varene holdes tilbake. Salget skal skje på forsvarlig måte. Når det er mulig, skal Agenten gi Hovedmannen rimelig varsel om at varene vil bli solgt. Agenten skal dekke fordringene på Hovedmannen med inntektene fra salget så langt de rekker.

Er varene utsatt for rask ødeleggelse eller forringelse, eller er oppbevaring av varene uforholdsmessig kostbart, kan de selges tidligere enn det som fremgår av bestemmelsen ovenfor.

**6.   Agenturavtalens opphør**

6.1   Ordinært opphør

Agenten og Hovedmannen si opp agenturavtalen.

Oppsigelsestiden er en måned det første året av agenturavtalen. Oppsigelsestiden forlenges deretter med en måned for hvert påbegynt år av agenturavtalen, inntil en oppsigelsestid på seks måneder er oppnådd.

Oppsigelsestiden regnes fra utgangen av den kalendermåned oppsigelsen skjer.

6.2   Heving

Agenten og Hovedmannen kan heve agenturavtalen med umiddelbar virkning hvis motparten ikke har oppfylt sine plikter etter avtalen eller loven og dette medfører vesentlig kontraktbrudd.

Den som hever avtalen, må melde fra om dette uten ugrunnet opphold etter at vedkommende fikk eller burde ha fått kjennskap til forholdet som gir rett til å heve avtalen og til at det kunne gi adgang til å heve avtalen. Ellers tapes retten til å heve. Dette gjelder likevel ikke hvis den andre parten har opptrådt grovt uaktsomt eller for øvrig i strid med redelighet og god tro.

**7.   Avgangsvederlag**

7.1   Generelt

Når agenturavtalen opphører, har Agenten rett til avgangsvederlag [**eventuelt**: hvis og i den utstrekning:

1.   Agenten har tilført Hovedmannen nye kunder eller merkbart øket omsetningen med den bestående kundekrets og Hovedmannen fortsatt vil få vesentlige fordeler av dette, og

2.   avgangsvederlag er rimelig på bakgrunn av samtlige omstendigheter, blant dem Agentens tap av provisjon ved avtale med kunder som nevnt i nr. 1.]

Bestemmelsen i første ledd gjelder tilsvarende når agenturavtalen opphører på grunn av Agentens død.

Avgangsvederlag skal [**eventuelt**: ikke overstige et beløp som] tilsvare[r] ett års vederlag. Dette beløpet beregnes på grunnlag av Agentens gjennomsnittlige vederlag de seneste fem årene. Har avtalen vart kortere enn fem år, beregnes det på grunnlag av det gjennomsnittlige vederlaget i perioden.

7.2   Bortfall av retten til avgangsvederlag når Hovedmannen hever avtalen mv.

Agenten har ikke rett til avgangsvederlag hvis Hovedmannen hever eller sier opp avtalen som følge av et pliktbrudd som medfører vesentlig kontraktbrudd, og som kan tilregnes Agenten.

7.3   Bortfall av retten til avgangsvederlag når Agenten sier opp eller overdrar avtalen

Agenten har ikke rett til avgangsvederlag hvis:

1.   Agenten sier opp avtalen uten at oppsigelsen har sin grunn i forhold på Hovedmannens side,

2.   Agenten sier opp avtalen uten at det på grunn av alder, sykdom eller lignende forhold ikke er rimelig å kreve at Agenten skal fortsette sin virksomhet, eller

3.   Agenten etter avtale med Hovedmannen overdrar sine rettigheter og plikter etter agenturavtalen til en annen.

7.4   Frist for å kreve avgangsvederlag

Agenten mister sin rett til avgangsvederlag hvis melding om at krav på avgangsvederlag vil bli fremsatt, ikke sendes innen ett år fra avtalen opphørte.

**8.   Agentens omsorgsplikt og returplikt ved opphør av avtalen**

Er agenturavtalen opphørt, skal Agenten, inntil Hovedmannen selv kan ivareta sine interesser, gjøre det som er nødvendig for å sikre Hovedmannen mot tap. Agentens plikt etter første punktum gjelder ikke hvis tiltakene medfører vesentlig kostnad, uleilighet eller økonomisk risiko. Agenten har rett til vederlag for tiltakene.

Når agenturavtalen er opphørt, skal Agenten levere tilbake til Hovedmannen varer, materiale og dokumenter som Agenten har fått for å gjennomføre oppdraget. Agenten har likevel rett til å gjøre tilbakeholdsrett gjeldende etter [pkt. 5.1](http://beta.rettsdata.no/browse.aspx?sDest=gAGENTz2D5z2E1) og til å selge etter [pkt. 5.2](http://beta.rettsdata.no/browse.aspx?sDest=gAGENTz2D5z2E2)*.*

 **9.   Konkurransebegrensning og taushetsplikt**

Så lenge agenturavtalen består, skal Agenten ikke for egen eller tredjemanns regning kunne produsere eller selge varer som konkurrerer med Produktene. Han skal heller ikke ha økonomiske interesser, verken direkte eller indirekte, i produkter som konkurrerer med Produktene. Det samme gjelder i [(...) måneder] etter agenturavtalens opphør, for så vidt gjelder salg til kunder innen Området.

Alle opplysninger partene mottar fra hverandre i forbindelse med agenturforholdet plikter de å holde hemmelig. Unntak gjelder for opplysninger som nødvendigvis eller rimeligvis må gis til kunder i forbindelse med markedsføring og service mv., opplysninger som er offentlig tilgjengelig og opplysninger som åpenbart ikke er av konfidensiell natur. Taushetsplikten gjelder ikke når opplysningsplikt følger av lov, forskrift eller vedtak truffet med hjemmel i lov. Hvis jeg en part med hjemmel i lov blir pålagt å gi opplysninger som er taushetsbelagt, skal han så vidt mulig konsultere den annen part før informasjonen gis.

**10.   Erstatning**

Oppfyller ikke Agenten eller Hovedmannen sine plikter etter agenturavtalen eller etter loven, kan den annen part kreve erstattet sine tap som følge av dette. Dette gjelder ikke hvis den annen part kan bevise at forholdet ikke skyldes feil eller forsømmelse på sin side.

Den som vil kreve erstatning, skal underrette den andre parten om dette uten ugrunnet opphold etter at han eller hun fikk eller burde ha fått kjennskap til de forhold som ligger til grunn for kravet. Ellers tapes retten til erstatning, med mindre motparten har handlet grovt uaktsomt eller forøvrig i strid med redelighet og god tro.

Den part som krever erstatning, skal ved rimelige tiltak begrense sitt tap. Forsømmes dette, må parten selv bære den tilsvarende del av tapet.

Erstatningen kan settes ned dersom den vil virke urimelig for den ansvarlige part ut fra tapets størrelse i forhold til det tap som vanligvis oppstår i liknende tilfeller, og forholdene ellers.

**11.   Tvister**

Enhver tvist som måtte oppstå mellom partene i tilknytning til avtalen skal avgjøres ved domstolene Norge, og norsk rett skal legges til grunn for avgjørelsen.

**Kommentarer**

**Generelt**

Agent kontra kommisjonær og forhandler

Agenturlovens agentbegrep er definert i [§ 1](http://beta.rettsdata.no/browse.aspx?sDest=gL19920619z2D56z2EzA71). En agent opptrer utad i en annens navn og for hans regning.

En kommisjonærer opptrer for en andens regning, men utad i eget navn.

En forhandler/eneforhandler, som opptrer for egen regning og i eget navn.

Avtalemønsterets forhold til agenturloven.

Denne avtalen er i hovedsak oppbygd etter agenturlovens disposisjon/systematikk.

Dens bestemmelser er i alt vesentlig overensstemmende med agenturlovens bestemmelser, og avtaleteksten er i stor grad avskrift av lovteksten.

Begrensninger i adgangen til å fravike agenturlovens bestemmelser

Bestemmelsene i agenturloven gjelder ikke når noe annet følger av avtale, etablert praksis, handelsbruk eller annen sedvane, med mindre det følger av loven at en bestemmelse skal være ufravikelig, [§ 2](http://beta.rettsdata.no/browse.aspx?sDest=gL19920619z2D56z2EzA72). Det er mange av lovens bestemmelser som ikke kan fravikes i agentens disfavør. Ønsker man å fravike bestemmelser i dette avtalemønstret, må man derfor sjekke om det vil komme i strid med loven. Dette sjekker man enklest ved å gå til kommentaren til det enkelte avtalepunkt, hvor man finner link til den aktuelle lovbestemmelse

En bestemmelse som etter loven er ufravikelig, kan heller ikke settes til side til skade for handelsagent gjennom en avtale om at fremmed rett skal anvendes på forholdet, dersom rettsforholdet uten lovvalgsavtalen ville bli å bedømme etter norsk rett, se [§ 3](http://beta.rettsdata.no/browse.aspx?sDest=gL19920619z2D56z2EzA73).

Bruk av mønsteret - Mulig å kutte ned omfanget

Avtalen har maxi–preg. Noen vil kanskje foretrekke å korte ned avtalen og i større grad bygge på en generell henvisning til loven, jf. avtalens pkt. 12.

Avtale på internett

[Agenturavtale](http://www.bedin.no/CWObjekter/Agenturavtale_ny.rtf) hos [www.bedin.no](http://www.bedin.no/)

Til [pkt. 2.1](http://beta.rettsdata.no/browse.aspx?sDest=gAGENTz2D2z2E1)

Jf. agenturloven [§ 1](http://beta.rettsdata.no/browse.aspx?sDest=gL19920619z2D56z2EzA71) samt [§ 5](http://beta.rettsdata.no/browse.aspx?sDest=gL19920619z2D56z2EzA75) hvor det er ufravikelige bestemmelser.

Til [pkt. 2.2](http://beta.rettsdata.no/browse.aspx?sDest=gAGENTz2D2z2E2)

Jf. agenturloven [§ 5](http://beta.rettsdata.no/browse.aspx?sDest=gL19920619z2D56z2EzA75), hvor det er ufravikelige bestemmelser

Til [pkt. 2.3](http://beta.rettsdata.no/browse.aspx?sDest=gAGENTz2D2z2E3)

Jf. agenturloven [§ 5](http://beta.rettsdata.no/browse.aspx?sDest=gL19920619z2D56z2EzA75), hvor det er ufravikelige bestemmelser

Til [pkt. 2.5](http://beta.rettsdata.no/browse.aspx?sDest=gAGENTz2D2z2E5)

Jf. agenturloven [§ 18](http://beta.rettsdata.no/browse.aspx?sDest=gL19920619z2D56z2EzA718) og [§ 20](http://beta.rettsdata.no/browse.aspx?sDest=gL19920619z2D56z2EzA720).

Til [pkt. 2.6](http://beta.rettsdata.no/browse.aspx?sDest=gAGENTz2D2z2E6)

Bestemmelsen er i tråd med agenturloven [§ 23](http://beta.rettsdata.no/browse.aspx?sDest=gL19920619z2D56z2EzA723).

Til [pkt. 2.7](http://beta.rettsdata.no/browse.aspx?sDest=gAGENTz2D2z2E7)

Bestemmelsen er i tråd med agenturloven [§ 6](http://beta.rettsdata.no/browse.aspx?sDest=gL19920619z2D56z2EzA76).

Til [pkt. 3](http://beta.rettsdata.no/browse.aspx?sDest=gAGENTz2D3)

Bestemmelsen er i tråd med agenturloven [§ 7](http://beta.rettsdata.no/browse.aspx?sDest=gL19920619z2D56z2EzA77), hvor det er ufravikelige bestemmelser.

Til [pkt. 4.1](http://beta.rettsdata.no/browse.aspx?sDest=gAGENTz2D4z2E1)

Bestemmelsen er i tråd med agenturloven [§ 10](http://beta.rettsdata.no/browse.aspx?sDest=gL19920619z2D56z2EzA710).

Til [pkt. 4.2](http://beta.rettsdata.no/browse.aspx?sDest=gAGENTz2D4z2E2)

Bestemmelsen er i tråd med agenturloven [§ 11](http://beta.rettsdata.no/browse.aspx?sDest=gL19920619z2D56z2EzA711).

Til [pkt. 4.3](http://beta.rettsdata.no/browse.aspx?sDest=gAGENTz2D4z2E3)

Bestemmelsen er i tråd med agenturloven [§ 12](http://beta.rettsdata.no/browse.aspx?sDest=gL19920619z2D56z2EzA712), hvor det er ufravikelige bestemmelser.

Til [pkt. 4.4](http://beta.rettsdata.no/browse.aspx?sDest=gAGENTz2D4z2E4)

Bestemmelsen er i tråd med agenturloven [§ 13](http://beta.rettsdata.no/browse.aspx?sDest=gL19920619z2D56z2EzA713), hvor det er ufravikelige bestemmelser.

Til [pkt. 4.5](http://beta.rettsdata.no/browse.aspx?sDest=gAGENTz2D4z2E5)

Bestemmelsen er i tråd med agenturloven [§ 14](http://beta.rettsdata.no/browse.aspx?sDest=gL19920619z2D56z2EzA714), hvor det er ufravikelige bestemmelser.

Til [pkt. 4.6](http://beta.rettsdata.no/browse.aspx?sDest=gAGENTz2D4z2E6)

Bestemmelsen er i tråd med agenturloven [§ 15](http://beta.rettsdata.no/browse.aspx?sDest=gL19920619z2D56z2EzA715), hvor det er ufravikelige bestemmelser.

Til [pkt. 5.1](http://beta.rettsdata.no/browse.aspx?sDest=gAGENTz2D5z2E1)

Bestemmelsen er i tråd med agenturloven [§ 16](http://beta.rettsdata.no/browse.aspx?sDest=gL19920619z2D56z2EzA716), hvor det er ufravikelige bestemmelser.

Til [pkt. 5.2](http://beta.rettsdata.no/browse.aspx?sDest=gAGENTz2D5z2E2)

Bestemmelsen er i tråd med agenturloven [§ 17](http://beta.rettsdata.no/browse.aspx?sDest=gL19920619z2D56z2EzA717), hvor det er ufravikelige bestemmelser.

Til [pkt. 6.1](http://beta.rettsdata.no/browse.aspx?sDest=gAGENTz2D6z2E1)

Bestemmelsen er i tråd med agenturloven [§ 25](http://beta.rettsdata.no/browse.aspx?sDest=gL19920619z2D56z2EzA725), hvor det er ufravikelige bestemmelser.

Det er adgang til å avtale at agenturavtalen skal gjelde for et bestemt tidsrom og falle bort ved avtaletidens slutt, se agenturloven [§ 26](http://beta.rettsdata.no/browse.aspx?sDest=gL19920619z2D56z2EzA726), hvor det er ufravikelige bestemmelser.

Til [pkt. 6.2](http://beta.rettsdata.no/browse.aspx?sDest=gAGENTz2D6z2E2)

Bestemmelsen er i tråd med agenturloven [§ 27](http://beta.rettsdata.no/browse.aspx?sDest=gL19920619z2D56z2EzA727), hvor det er ufravikelige bestemmelser.

Til [pkt. 7.1](http://beta.rettsdata.no/browse.aspx?sDest=gAGENTz2D7z2E1)

Bestemmelsen er i tråd med agenturloven [§ 28](http://beta.rettsdata.no/browse.aspx?sDest=gL19920619z2D56z2EzA728), hvor det er ufravikelige bestemmelser.

Til [pkt. 7.2](http://beta.rettsdata.no/browse.aspx?sDest=gAGENTz2D7z2E2)

Bestemmelsen er i tråd med agenturloven [§ 29](http://beta.rettsdata.no/browse.aspx?sDest=gL19920619z2D56z2EzA729), hvor det er ufravikelige bestemmelser.

Til [pkt. 7.3](http://beta.rettsdata.no/browse.aspx?sDest=gAGENTz2D7z2E3)

Bestemmelsen er i tråd med agenturloven [§ 30](http://beta.rettsdata.no/browse.aspx?sDest=gL19920619z2D56z2EzA730), hvor det er ufravikelige bestemmelser.

Til [pkt. 7.4](http://beta.rettsdata.no/browse.aspx?sDest=gAGENTz2D7z2E4)

Bestemmelsen er i tråd med agenturloven [§ 31](http://beta.rettsdata.no/browse.aspx?sDest=gL19920619z2D56z2EzA731), hvor det er ufravikelige bestemmelser.

Til [pkt. 8](http://beta.rettsdata.no/browse.aspx?sDest=gAGENTz2D8)

Bestemmelsen er i tråd med agenturloven §§ [32](http://beta.rettsdata.no/browse.aspx?sDest=gL19920619z2D56z2EzA732) og [33](http://beta.rettsdata.no/browse.aspx?sDest=gL19920619z2D56z2EzA733).

Til [pkt. 9](http://beta.rettsdata.no/browse.aspx?sDest=gAGENTz2D9)

Adgangen til å avtale konkurranseforbud som skal gjelde etter agenturforholdets opphør er begrenset i agenturloven [§ 34](http://beta.rettsdata.no/browse.aspx?sDest=gL19920619z2D56z2EzA734)*.*

Til [pkt. 10](http://beta.rettsdata.no/browse.aspx?sDest=gAGENTz2D10)

Bestemmelsen er i tråd med agenturloven [§ 8](http://beta.rettsdata.no/browse.aspx?sDest=gL19920619z2D56z2EzA78), hvor det er ufravikelige bestemmelser.

Til [pkt. 11](http://beta.rettsdata.no/browse.aspx?sDest=gAGENTz2D11)

En bestemmelse som etter loven er ufravikelig, kan ikke settes til side til skade for Agenten gjennom en avtale om at fremmed rett skal anvendes på forholdet, dersom rettsforholdet uten lovvalgsavtalen ville bli å bedømme etter norsk rett, se agenturloven [§ 3](http://beta.rettsdata.no/browse.aspx?sDest=gL19920619z2D56z2EzA73).